Werdiya, tewwi abrid, akken ad tuɣal d ttamdawit. Nna Saadia diɣ, di targit twala tamɣart (Nna Faḍma) i s-iseknen amek ad t-dawi. Imdawiyen-agi diɣ ṭaqa degsen frurin-d si twaculin n yimdawiyen. lḥirfa-agi n udawi wa yettaǧat-tt i wa ger twaculin, win yuɣalen d amɣar, dayen ur yezmir ara ad ikemmel lḥirfa, ad tt-yeǧǧ i win ara tt-yebdun. Almud n tmusni-agi n udawi, yezmer ad-yili s-ɣur win i tt-d-yeǧǧan neɣ sɣur n wigad niḍen (imɣarin n zik). Ilaq diɣ amdawi mara yebdu adawi ad-yaɣ lmitaq i wakken ad iban d amrabeḍ yesɛan azal ɣer madden.